
Скопје, октомври 2026
Почитувани директори, наставници, ученици и родители,

Друштвото на физичарите на Република Македонија (ДФРМ) го најавува одржувањето на  XLVIII Школа „Млади физичари“ и Ве повикува на учество.
Школата е наменета за

· ученици од средните училишта (сите години и струки) и нивните наставници по физика (четврток, 19 ноември 2026 година)
· ученици од основните училишта (седмо, осмо и деветто одделение) и нивните наставници по физика (петок, 20 ноември 2026 година)
· Изложбата и натпреварот со демонстрации, експерименти, изработки, модели и симулации е од отворен тип и може да ја посети секој граѓанин.
XLVIII Школа „Млади физичари“ ќе се одржи на 19 и 20 ноември 2026 година (четврток и петок) во Скопје (Природно-математички факултет, горна зграда)
Програмата вклучува:
· Предавања

· Демонстрации, експерименти и изработки 

Секој регистриран учесник на Школата „Млади физичари“ добива:

· Сертификат за учество на школата „Млади физичари“
· Посета на предавањата и изложбите (експерименти, штандови и сл.)
· Успешните ученици и нивните ментори во делот експерименти добиваат и диплома
· Освежување и закуска
Пријавата за учество на Школата се пополнува најдоцна до 10 ноември 2026 на еден од следните линкови:
· Ученици од средни училишта

https://docs.google.com/forms/d/e/1FAIpQLSdu43AMyyurQckzutDlmzOhb8H89RqULoFfv2y3GJiHka3lmg/viewform?usp=dialog
· Ученици од основни училишта
https://docs.google.com/forms/d/e/1FAIpQLSdT4j-qe6MUCzo1oHhLvSxEzd7i_fgd0L_k0TCcizpBIzj7dQ/viewform?usp=dialog
· Наставници ментори
https://docs.google.com/forms/d/e/1FAIpQLSc3R07YTuNvotXGKYQK-7GDeWVxcQFpm8Oq7PdzJ2DC5MkbQw/viewform?usp=dialog
ПОДАТОЦИТЕ ВО СЕРТИФИКАТОТ И ДИПЛОМАТА ЌЕ БИДАТ ВНЕСЕНИ ИДЕНТИЧНО КАКО ШТО Е ПОТПОЛНЕТА ПРИЈАВАТА.
Со експеримент може да се претстави ученик или група од најмногу двајца ученици. Оценувањето на експериментите ќе биде, 50% од изработка и 50% од презентација. 

Оние ученици што ќе се пријават со експеримент треба да испратат пополнет образец „Опис на експериментот“ најдоцна до 10 ноември 2026 на dfrm1949@gmail.com.
Експерименти кои се презентирани на претходни настани (натпревари, изложби и слично), како Школа „Млади физичари“ во претходните години, Народна техника, Ноември-месец на науката, Конференции (пример во Алексинац и сл.), Еразмус проекти и други настани во Македонија и странство нема да бидат рангирани за награди.

Краен рок за пријавување за Школата „Млади физичари“ е 10 ноември 2026 година (23:59)
Котизацијата за учество на XLVIII Школа „Млади физичари“ 2026
За ученици

700 ден. (уплата најдоцна до 10 ноември 2026)

1000 ден. (уплата по 10 ноември 2026)
20 евра (за ученици од странство)
За наставници

200 ден. за членови на ДФРМ (платена членарина за 2026), за уплата до 10 ноември 2026
400 ден. за членови на ДФРМ (платена членарина за 2026), за уплата по 10 ноември 2026
0 ден. за членови на ДФРМ (ако е ментор на најмалку пет ученици)

900 ден. за наставници кои не се членови на ДФРМ, уплата до 10 ноември 2026
1200 ден. за наставници кои не се членови на ДФРМ, уплата по 10 ноември 2026
20 евра (за наставници од странство) 
Уплатата се врши на жиро сметката на ДФРМ (освен за учесници од странство)
Потребни податоци за уплата*

*Ако се врши уплата на една уплатница за повеќе учесници треба да се испрати список на ученици и ментори за кои важи уплатата на електронската адреса  bocemitrevski@gmail.com
ЗА ИЗДАВАЊЕ СЕРТИФИКАТ ИЛИ ДИПЛОМА НА УЧЕНИЦИ ИЛИ МЕНТОРИ КОИ НЕ СЕ ПРИЈАВИЛЕ ПРЕКУ СООДВЕТНИТЕ ФОРМУЛАРИ, КАКО И ЗА ИЗДАВАЊЕ ПРЕПИС НА СЕРТИФИКАТ ИЛИ ДИПЛОМА, СЕ НАПЛАЌА НАДОМЕСТ ОД 500 ДЕНАРИ, СО УПЛАТА НА СМЕТКАТА НА ДФРМ.

Опис на експериментот (Word документ) е достапен на веб страната на ДФРМ, www.dfrm.org
Скопје, 09.10.2026
Проф. д-р Ламбе Барандовски
Претседател на ДФРМ             

